Harasaveja

Harasaveja () ir dabasgāzes ieguves kompānijas Gazprom piederošs strādnieku rotācijas ciemats Krievijas ziemeļos, Jamalas Ņencu autonomā apvidus Jamalas rajona starpciemu teritorijā. Izvietojies Jamalas pussalas rietumu krastā uz ziemeļiem no Harasvejahas ietekas jūrā. Ciemats izveidots Harasavejas dabasgāzes kondensāta atradnes rūpnieciskās apguves nodrošināšanai.

Vēsture
Ciemats sākotnēji radies 1976. gadā kā ģeologu apmetne līdzās Harasavejas polārstacijai.Д, Артюхов. На Ямале в 2019 г. приступят к экологической очистке Харасавэйского месторождения 1970. gadā tika atklāta Harasavejas gāzes kondensāta atradne, kuras kopējie krājumi tiek lēsti 2 triljoniem m³, bet projektētā ieguve — 32 miljardi m³ gadā. 1986. gadā apmetnes vietā sāka veidoties Karas dziļurbšanas ekspedīcijas strādnieku ciemats ar attīstītu infrastruktūru. 1990. gadu otrajā pusē ciematā bija elektrostacija, pirts, klubs, sporta zāle, veikals, kopmītnes un tajā dzīvoja ap 2000 cilvēku. 1990. gadu beigās ģeoloģiskie darbi tika pārtraukti un ciemats pamests.Начало большого пути или вперед на север

Ciematu sāka atjaunot 2019. gadā sakarā ar plānoto Harasavejas atradnes rūpniecisko apgūšanu.Ямальский экоформат преобразовывает Харасавэй Līdzās vecajam ciematam izbūvēts jauns ciemats ar mūsdienīgu infrastruktūru. Pie ciemata izbūvēts helikopteru lidlauks, 10 km uz dienvidiem pie Harasavejahas ietekas — osta. Plānots līdz Harasavejai no Bovaņenkovas pagarināt dzelzceļa līniju.

 Atsauces 

Kategorija:Krievijas ciemi
Kategorija:Jamalas Ņencu autonomais apvidus
Kategorija:Jamala